Minden idők legjobb lánykérése: beleszerkesztette magát és barátnőjét a Csipkerózsikába
A moziban csupa ismerős foglalt helyet.
Elég sok különleges lánykérést mutattunk be már ezen a felületen, a szörfözőstől a kártyatrükkösön át a Bazilikára vetítésig; de ami most jön, azért egy picit mindegyiknél menőbb.

Sthuthi David (egy amerikai lány) kedvenc rajzfilmje a Disney-féle Csipkerózsika. Ezt használta ki párja, Lee Loechler – aki egyébként Facebook-oldala szerint digitális médiagyártással foglalkozik –, és egy barátja segítségével beleszerkesztette saját magukat az animációs filmbe.

2019 utolsó előtti napján elmentek egy moziba, hogy megnézzék a Csipkerózsikát. Stuthi annyira nem sejtett semmit, hogy azt sem vette észre, hogy a teremben a többi nézőt a rokonok és a barátok alkotják.

A film csókjelenete következik alább, és aztán a váratlan fordulat, amikor a két főszereplőnek kicsit megváltozik az arca. És a többi meglepetés.

A videót nem egész egy nap alatt közel kétmilliószor látták a YouTube-on. Ja, majd elfelejtettük a lényeget (bár a videóból kiderül): a lány igent mondott.
Élet-Stílus